‘রূপার পুরস্কার প্রত্যাখ্যান’ (২৭-৩) খবরটি পড়ে ভাল লাগল। কোনও একটি ভাল কাজের জন্য বেঙ্গালুরুর এক আইপিএস অফিসার ডি রূপাকে এক বিজেপি সাংসদ তাঁর নিজস্ব স্বেচ্ছাসেবী সংস্থার তরফ থেকে বিপুল অর্থের একটি পুরস্কার দিতে চেয়েছিলেন। প্রত্যাখ্যান করে রূপা লিখে পাঠান, ‘রাজনীতির সামান্যতম ছোঁয়াচ আছে এমন কোনও সংগঠনের সংশ্রব এড়ানো এবং সমস্ত রাজনৈতিক দলের থেকে সমদূরত্ব রাখাটাই যে কোনও সরকারি কর্মীর কাছ থেকে প্রত্যাশিত।’ খুব খুশি হতাম যদি এই খবরটা কাগজের প্রথম পাতায় স্থান পেত। কারণ রূপা যা করেছেন সেটা প্রত্যাশিত‍ এবং স্বাভাবিক। কিন্তু এই জাতীয় স্বাভাবিক কাজগুলো হয় না বলেই রূপার কাজটি ব্যতিক্রমী।